***ANUNȚ***

***Centrul de Protecție a Plantelor București*** cu sediul în Str. Drumul Cooperativei nr. 20, sector 5 București, organizează în data de ***16.05.2023*** concurs pentru ocuparea a 2 posturi vacante de execuție, pe perioadă nedeterminată, cu normă întreagă, durata normală a timpului de lucru fiind de 8 ore pe zi și de 40 ore pe săptămână.

 Concursul se organizează în condițiile respectării prevederilor Regulamentului privind ocuparea posturilor vacante sau temporar vacante corespunzătoare funcțiilor contractuale și promovarea personalului contractual din cadrul instituțiilor/serviciilor publice de interes local al municipiului București aprobat prin Dispoziția Primarului General nr.45/17.01.2023 precum si a prevederilor Hotărârii Guvernului nr.1336/28.10.2022 pentru aprobarea Regulamentului-cadru privind organizarea si dezvoltarea carierei personalului contractual din sectorul bugetar plătit din fonduri publice;

 **I. CONDITII GENERALE DE PARTICIPARE LA CONCURS :**

1. Are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
2. Cunoaște limba română scris și vorbit ;
3. Are capacitate de muncă în conformitate cu prevederile Legii nr.53/2003- Codul muncii, republicată, cu modificările și completările ulterioare;
4. Are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
5. Îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
6. Nu a fost condamnată definitiv pentru săvârșirea unei infracțiuni contra securității naționale, contra autorității, contra umanității , infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
7. Nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori a desfășura activitatea de care s-a folosit prin săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau exercitării unei profesii;
8. Nu a comis infracțiunile prevăzute la art.1 alin.(2) din Legea nr.118/2019 privind Registrul national automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare , pentru domeniile prevăzute la art.20 alin . (1) lit. h).

 **II. CONDITII SPECIFICE NECESARE DE PARTICIPARE LA CONCURS:**

 1. Șofer treapta profesională I – Biroul Consultanță, Prognoză, Logistică, Planificare

 Tratamente Fitosanitare - 1 post

* studii medii/generale
* vechime minim 3 ani, permis de conducere minim categoriile B și C, cazier auto,

 adeverință medicală și aviz psihologic;

 2. Muncitor calificat treapta profesională I – Serviciul Executare Tratamente

 Fitosanitare - 1 post

 - studii medii/generale

 - vechime minim 3 ani.

**III. Actele necesare pentru înscrierea la concurs:**

Conform art. 35 alin. (1) al Regulamentului - cadru privind organizarea și dezvoltarea carierei personalului contractual din sectorul bugetar platit din fonduri publice, pentru înscrierea la concurs candidații vor prezenta un dosar de concurs cu următoarele documente:

1. Formular de înscriere la concurs adresat conducătorului autorității sau instituției publice organizatoare;
2. copia actului de identitate sau orice alt document care atestă identitatea, potrivit legii, aflate în termen de valabilitate;
3. copia certificatului de căsătorie sau a altui document prin care s-a realizat schimbarea de nume, după caz;
4. copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
5. copia carnetului de muncă, a adeverinței eliberată de angajator pentru perioada lucrată, care să ateste vechimea în muncă și în specialitatea studiior solicitate pentru ocuparea postului;
6. certificatul de cazier judiciar sau, după caz,extrasul de pe cazierul judiciar;
7. adeverință medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate;
8. curriculum vitae, model comun european.

Documentele enumerate la punctele 2, 3, 4 și 5 vor fi prezentate şi în original, în vedereacertificării pentru conformitate cu originalul de către secretarul comisiei de concurs.

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.

 **III. CONDIȚII DE DESFĂȘURARE ALE CONCURSULUI**

 Concursul va avea loc la sediul **Centrului de Protecție a Plantelor București,** cu sediul

 în Str. Drumul Cooperativei nr. 20, sector 5 București și constă în probă scrisă și interviu.

 Concursul va consta în 3 etape succesive :

1. depunerea dosarelor de concurs în perioada 21.04. – 05.05.2023 (inclusiv);

Dosarele de concurs se vor depune la sediul instituției din Str. Drumul Cooperativei nr. 20, sector 5 București, la Secretariat, parter, de luni până joi între orele 8.30 – 15.30 și vineri între orele 8.30 – 13.30;

1. proba scrisă va avea loc la sediul din Str. Drumul Cooperativei nr. 20, sector 5 București, etaj 1, sala ședință, în data de 16.05.2023 ora 10,00;
2. Interviul se susține în termen de 4 zile lucrătoare de la data susținerii probei scrise și se va desfășura la sediul instituției din Str. Drumul Cooperativei nr. 20, sector 5 București; **data și ora susținerii interviului** se afișează obligatoriu odată cu rezultatele la proba scrisă.

 Bibliografiile, tematicile și atribuțiile posturilor sunt anexate prezentului anunț și sunt afișate și pe pagina de internet a instituției https://www.pmb-cpp.ro/în cadrul secțiunii „Despre noi - Organizare - Carieră”;

 Relații suplimentare se pot obține la telefon 021/4131856 sau la email: paula.popescu@pmb-cpp.ro - Compartimentul Resurse Umane.

**Rezultatele selectării dosarelor de înscriere** se afișează de către secretarul comisiei de concurs, cu mențiunea «admis» sau «respins», însoțită, după caz, de motivul respingerii, la sediul instituției.

Data și ora susținerii interviului se afișează obligatoriu odată cu afișarea rezultatelor la proba scrisă.

**Notarea probei scrise și a probei interviu, se face în termen de o zi lucrătoare de la finalizarea fiecărei probe.**

 Comunicarea rezultatelor la fiecare probă a concursului se realizează prin afișare la sediu și pe pagina de internet a instituției, prin specificarea punctajului obținut și a mențiunii «admis» sau «respins», în termen de o  **zi lucrătoare** de la data finalizării probei.

 După afișarea rezultatelor obținute la selecția dosarelor, proba scrisă și proba interviu, candidații nemulțumiți pot depune **contestație la Secretariatul instituției, în termen de cel mult o zi lucrătoare de la data afișării rezultatului selecției dosarelor, respectiv de la data afișării rezultatului probei scrise și a probei interviu, sub sancțiunea decăderii din acest drept.**

 **Comunicarea rezultatelor la contestațiile depuse se face prin afișare la sediul instituției și pe pagina de internet a instituției, imediat după soluționarea contestațiilor.**

**Rezultatele finale se afișează la sediul instituției și pe pagina de internet a instituției** https://www.pmb-cpp.ro/în cadrul secțiunii secțiunii „Despre noi - Organizare - Carieră”, **în termen de o zi lucrătoare de la expirarea termenului prevăzut pentru ultima probă**, prin specificarea punctajului final al fiecărui candidat și a mențiunii «admis» sau «respins».

**Publicat astăzi: 21.04.2023.**

**Director,**

**Mihail-Dan GRIGORE**